Na podlagi Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg) in sklepa Župana, št. 610-1/2019 z dne 15.1.2019, Mestna občina Koper objavlja

**JAVNI RAZPIS**

**ZA SOFINANCIRANJE**

**KULTURNIH PROGRAMOV ALI PROJEKTOV**

**V MESTNI OBČINI KOPER ZA LETO 2019**

**(v nadaljevanju: razpis)**

1. **CILJI JAVNEGA RAZPISA**

Cilji razpisa so:

* spodbujanje ustvarjalnosti;
* podpiranje izvajanja kakovostnih programov, ki jih ne izvajajo javni zavodi in so pomembni za splošni kulturni razvoj Mestne občine Koper (v nadaljevanju: MOK) in promocijo v RS ter v tujini;
* podpiranje izvajanja kakovostnih projektov, ki predstavljajo posamično aktivnost kulturnih izvajalcev (izdaja knjige, organiziranje razstave, …) ki so pomembni za splošni kulturni razvoj MOK in promocijo v RS ter v tujini;
* povečanje raznolikosti kulturnih dogodkov in dostopnosti kulturnih vsebin.
1. **RAZPISNA PODROČJA KULTURNIH DEJAVNOSTI IN SPLOŠNI POGOJI PRIJAVE NA POSAMEZNIH PODROČJIH**

MOK bo sofinancirala programe/projekte z naslednjih področij kulturne dejavnosti:

1. umetniški programi;
2. redno delovanje in programi ljubiteljske kulturne dejavnosti s področja glasbe, gledališča in lutk, folklore, intermedija;
3. likovna in galerijska dejavnost;
4. projekti samostojnih ustvarjalcev na področju kulture;
5. projekti založništva.
6. **POGOJI ZA SODELOVANJE**

**Prijavitelj mora za izvajanje programov/projektov zagotoviti najmanj 40% delež sofinanciranja iz drugih virov, kar mora biti razvidno iz finančne konstrukcije.**

Za sofinanciranje kulturnih programov/projektov se lahko prijavijo le prijavitelji, ki izpolnjujejo naslednje pogoje razpisa:

1. **za področja A. in B.:**
* se lahko prijavijo s svojimi programi le **kulturna društva s sedežem v MOK**, kiso registrirana za izvajanje dejavnosti na prijavljenem področju razpisa;
* imajo svoj sedež na območju MOK najmanj eno (1) leto, vštevši od dneva zaključka razpisnega roka nazaj;
* bodo prijavljene programe izvedli v letu 2019 na območju MOK;
* bodo v svoji prijavi obvezno podali izjavo o najmanj enkratni brezplačni predstavitvi svojega programa v okviru oživitve starega mestnega jedra ali druge prireditve na območju MOK na poziv sofinancerja;
* bodo na vseh dogodkih in spremnih gradivih dogodkov ustrezno z logotipom in besedilom navedli, da je program sofinanciran s strani MOK;
* so izvedli oz. priredili v zadnjih dveh (2) letih delovanja v okviru izvajanja svojega programa najmanj šest (6) kulturnih dogodkov;
* tisti, ki kandidirajo za sredstva za programe na področju A. ali B., ne morejo kandidirati na področjih C. in D.

**za področje B.:**

* se lahko s svojimi programi prijavijo tudi **zveze kulturnih društev**, ki imajo sedež na območju MOK ter izpolnjujejo naslednje pogoje:
	+ v zvezo je vključenih vsaj 20 društev;
	+ zveza mora biti registrirana v MOK;
	+ svojo dejavnost izvaja na območju MOK;
	+ ima v ustanovitvenih aktih opredeljeno delovanje na področju povezovanja in širjenja kulturne dejavnosti v društvih;
	+ spodbuja razvoj na področju ljubiteljskih (društvenih) kulturnih dejavnosti in množične kulturne dejavnosti v MOK;
	+ ima zagotovljene prostorske, kadrovske in organizacijske pogoje za opravljanje svoje dejavnosti;
* bodo prijavljene programe izvedli v letu 2019 na območju MOK;
* bodo v svoji prijavi obvezno podali izjavo o najmanj enkratni brezplačni predstavitvi svojega programa v okviru oživitve starega mestnega jedra ali druge prireditve na območju MOK na poziv sofinancerja;
* bodo na vseh dogodkih in spremnih gradivih dogodkov ustrezno z logotipom in besedilom navedli, da je program sofinanciran s strani MOK;
* so izvedli oz. priredili v zadnjih 5 letih delovanja v okviru izvajanja svojega programa najmanj 20 kulturnih dogodkov;
* tisti, ki kandidirajo za sredstva za programe na področju B., ne morejo kandidirati na področjih C. in D.
1. **za področje C. in D.:**
* s svojimi projekti se lahko prijavijo **pravne osebe zasebnega prava (tudi kulturna društva) in samozaposleni v kulturi**;
* so registrirana za izvajanje dejavnosti na prijavljenem področju javnega razpisa (dokazilo: potrdilo o vpisu v razvid samozaposlenih v kulturi);
* prijavitelji morajo prijavljene programe oz. projekte v letu 2019 izvesti na območju MOK;
* bodo v svoji prijavi obvezno podali izjavo o najmanj enkratni brezplačni predstavitvi svojega programa v okviru oživitve starega mestnega jedra ali druge prireditve na območju MOK na poziv sofinancerja;
* bodo na vseh dogodkih in spremnih gradivih dogodkov ustrezno z logotipom in besedilom navedli, da je program ali projekt sofinanciran s strani MOK;
* so izvedli oz. priredili v zadnjem letu delovanja na območju MOK najmanj 3 kulturne dogodke;
* tisti, ki kandidirajo za sredstva za programe ali projekte na področju C. ali D., ne morejo kandidirati na področjih A. in B.
1. **za področje E.:**
* se lahko prijavijo **kulturna društva, samozaposleni v kulturi in mikro družbe**, v skladu z Zakonom o gospodarskih družbah;
* so registrirana za izvajanje dejavnosti na prijavljenem področju javnega razpisa (dokazilo: potrdilo o vpisu v razvid samozaposlenih v kulturi);
* prijavitelji morajo imeti svoj sedež na območju MOK najmanj dve (2) leti, vštevši od dneva zaključka razpisnega roka nazaj;
* bodo prijavljene projekte izvedli v letu 2019 na območju MOK;
* bodo v svoji prijavi obvezno podali izjavo o najmanj enkratni brezplačni predstavitvi svojega programa v okviru oživitve starega mestnega jedra ali druge prireditve na območju MOK na poziv sofinancerja;
* bodo na vseh dogodkih in spremnih gradivih dogodkov ustrezno z logotipom in besedilom navedli, da je projekt sofinanciran s strani MOK.
1. **za vsa področja:**
* V primeru, da je bil prijavitelj v letu 2018 pogodbena stranka Mestne občine Koper mora imeti izpolnjene vse pogodbene obveznosti do Mestne občine Koper (podpisana izjava prijavitelja).

Predmet tega razpisa niso sredstva za vzdrževanje in investicije v prostor in opremo za kulturno dejavnost in za spomeniško varstvene akcije.

**Prijavitelj se s svojim programom oz. projektom za leto 2019 lahko prijavi samo na enega izmed javnih razpisov Mestne občine Koper za leto 2019 in sicer na tisti razpis, katerega predmet razpisa pokriva osnovni oz. večji del programa prijavitelja. To ne velja za prijave na javni razpis za sofinanciranje prireditev v MOK za leto 2019 in za prijave na javni razpis za sofinanciranje športnih programov v MOK za leto 2019.**

**V kolikor prijavitelji ne izpolnjujejo vseh zgoraj navedenih pogojev, bodo njihove vloge izločene iz nadaljnjih postopkov ter s sklepom zavržene.**

1. **MERILA IN KRITERJI ZA DODELITEV SREDSTEV**

Za kvalitetno presojo prispelih prijav na razpis bodo upoštevani naslednji kriteriji:

* **kakovost, inovativnost in zasnova programa oz. projekta:**
	+ za izvedbo programa oz. projekta obstaja izdelan časovni načrt z lokacijo
	+ dostopnost programa oz. projekta
	+ obrazložitev in utemeljitev programa oz. projekta
* **število realiziranih predstav, razstav, koncertov, … na leto** (velja za področje A., B., C. in D.);
* **število izdanih knjig, brošur in drugih publikacij oz. izdanih številk revij v zadnjih dveh letih** (velja za področje E – kulturna društva in samozaposleni v kulturi);
* **najmanj tri knjige izdane v letu 2018 z 200 izvodi vsaka, (velja za področje E** – mikro družbe);
* **reference prijavitelja in reference sodelujočih partnerjev (število kritik, nagrad,…) oz. prepoznavnost preteklih projektov oz. programov prijavitelja v slovenskem kulturnem in mednarodnem prostoru;**
* **realno in natančno prikazana finančna konstrukcija programa oz. projekta;**
* **čas delovanja prijavitelja** (število let delovanja prijavitelja)**;**
* **število sodelujočih, ki so aktivno vključeni v pripravo programa oz. projekta;**
* **predstavitev programa delovanja v okviru kulturnega programa Mestne občine Koper** (velja za področje A in B).

Posameznemu prijavitelju bodo ob upoštevanju zgoraj navedenih kriterijev, dodeljena določena sredstva.

Iz obravnave bodo izločene tudi prijave, pri katerih se bo v postopku pregleda in ocenjevanja ugotovilo, da je prijavitelj navajal netočne podatke. Prijava bo izločena takoj, ko bo to ugotovljeno.

1. **OKVIRNA VIŠINA SREDSTEV**

Višina razpisanih sredstev bo določena z Odlokom o proračunu Mestne občine Koper za leto 2019.

1. **ROK IZVEDBE**

Dodeljena sredstva morajo biti porabljena v letu 2019 v skladu s predpisi, ki določajo izvrševanje proračuna.

1. **DOKUMENTI POTREBNI ZA VELJAVNOST PRIJAVE**

Za pravilnost prijave programa oz. projekta mora prijavitelj predložiti izpolnjeno dokumentacijo:

* izpolnjen, podpisan in žigosan obrazec *OBR-1* – *Podatki o prijavitelju programa ali projekta*
* izpolnjen, podpisan in žigosan obrazec *OBR-2 –* *Izjava o sprejemanju pogojev razpisa in pravilnih podatkih*
* izpolnjen, podpisan in žigosan obrazec *OBR-3 – Prijava programa ali projekta*
* izpolnjen, podpisan in žigosan obrazec *OBR-7 – Izjava družbe (samo za področje E – mikro družbe)*

**Prijavitelj k vlogi ne potrebuje priložiti obrazcev številka 4, 5 in 6.**

Prijava na razpis mora biti izdelana izključno na obrazcu, ki je sestavni del razpisne dokumentacije. Vsi zahtevani obrazci morajo biti datirani, žigosani in podpisani s strani odgovorne osebe (zakonitega zastopnika) prijavitelja oziroma izpolnjeni skladno z zahtevami.

V kolikor prijavitelj prijavlja več programov – projektov oziroma področij, mora za vsak posamični program oz. projekt izpolniti ločen obrazec OBR-3. Ostale obrazce (OBR-1 in OBR-2) pa izpolne samo enkrat. Vse izpolnjene obrazce naj prijavitelj dostavi **v eni** kuverti.

Prijava mora vsebovati vse zahtevane priloge oziroma dokazila, ki so navedena v razpisnem obrazcu. Prijavitelj mora s podpisom izjave na razpisnem obrazcu soglašati s preverjanjem namenske porabe proračunskih sredstev, odobrenih na podlagi tega razpisa in sicer s strani pooblaščenih oseb sofinancerja.

Prijavitelji naj bodo posebej pozorni na dokazila o formalni ustreznosti prijave, zato naj zagotovijo **vse** v dokumentaciji razpisa zahtevane podatke, izjave in dokazila - le tako se bo njihova prijava štela za pravilno.

Vsi fotokopirani dokumenti morajo biti opremljeni na način: **»kopija je enaka originalu, jamči:«** sledi podpis odgovorne osebe oz. zakonitega zastopnika, žig ter datum.

Spodaj navedeni dokumenti so obvezna sestavina prijave na razpis:

1. akt o ustanovitvi oz. statut društva- **priložijo samo društva, ki se na javni razpis prijavljajo prvič oz. delujejo že dalj časa in so imeli spremembe od zadnje prijave na razpis.**

**Dokazilo**: Akt o ustanovitvi pravne osebe oz. statut društva.

1. fotokopija razvida pri Ministrstvu za kulturo in potrdilo o stalnem prebivališču (ali kopija veljavnega osebnega dokumenta – osebna izkaznica, potni list) v kolikor je prijavitelj fizična oseba, ki ima status samozaposlenega v kulturi in deluje na področju Mestne občine Koper.

**Dokazilo**: fotokopija

1. **pisna izjava založnika o vključitvi predlagane izdaje v založniški program**

(velja samo za področje E.).

**Dokazilo**: pisna izjava

Prijavitelj programa oz. projekta mora v obrazcu *OBR-3 Prijava programa oz. projekta* obvezno navesti terminski plan, t.j. časovni potek programa oz. projekta z navedbo planiranih aktivnosti. V primeru odobritve programa oz. projekta je prijavitelj morebitna odstopanja od načrtovanega plana in obrazložitve zanje **dolžan pisno sporočiti** na naslov Urad za družbene dejavnosti in razvoj, Mestna občina Koper, Verdijeva 10, 6000 Koper ali po elektronski pošti na naslov ingrid.kozlovic@koper.si.

Kakršnekoli druge spremembe v zvezi z izvajanjem sofinanciranja programa oz. projekta lahko prijavitelj javi pisno na zgornji naslov ali na zgoraj navedeno elektronsko pošto.

Prijavitelj mora v skladu s podpisano pogodbo posredovati na zgoraj naveden naslov vmesno poročilo. **Če v pogodbi ni drugače določeno, mora biti vmesno poročilo posredovano najkasneje do 22.11.2019**. Obvezno pa mora prijavitelj ob končnem poročilu priložiti dodatna gradiva (letake, časopisne članke, nosilce podatkov, razne materiale, ipd.) kot dokazilo o realiziranem programu oz. projektu. Navedena gradiva so obvezna priloga končnega poročila. **Rok za oddajo končnega poročila o sofinanciranju programa oz. projekta s področja kulturnih dejavnosti za leto 2019 je 29.2.2020**.

**Vmesno in končno poročilo lahko prijavitelj odda tudi po elektronski pošti (skenirano z žigom in podpisom odgovorne osebe) na naslov** ingrid.kozlovic@koper.si**.**

V kolikor se ob odpiranju prijave ugotovi, da je nepopolna, bo komisija prijavitelje v roku 5 dni od odprtja pozvala, da prijave v roku 8 dni dopolnijo. Če prijavitelj v navedenem roku pomanjkljivosti ne odpravi bo taka vloga zavržena.

1. **ROK ZA PREDLOŽITEV PRIJAV IN NAČIN PREDLOŽITVE**

Prijavitelji morajo oddati svojo prijavo v zaprti ovojnici, z izpolnjenim ter nalepljenim obrazcem za ovojnico (OBR-8).

Prijavitelji morajo prijavo oddati v pravilno opremljeni ovojnici po pošti kot **priporočeno pošiljko** najkasneje do ponedeljka, **18. februarja 2019** na naslov Mestna občina Koper, Verdijeva ulica 10, 6000 Koper, ali jo do tega dne oddati v sprejemni pisarni Mestne občine Koper, Verdijeva ulica 10, 6000 Koper, in sicer v času uradnih ur.

Prijavitelj lahko **do zaključka roka** za oddajo prijave na razpis razpisno dokumentacijo umakne, spremeni ali dopolni na enak način kot velja za pošiljanje prijave.

Nepravočasne prijave in ne popolne dopolnitve ne bodo obravnavane in bodo vrnjene prijavitelju.

1. **OBRAVNAVA PRIJAV IN IZID RAZPISA**

Prijavljen program / projekt lahko komisija prerazporedi na drugo področje kulturne dejavnosti glede na vsebino prijave in razpisana sredstva oz. na drug razpis.

O izidu razpisa bodo prijavitelji pisno obveščeni predvidoma v roku 60 dni od roka za oddajo razpisa.

Z izbranimi izvajalci programov oziroma projektov bodo sklenjene pogodbe o sofinanciranju, s katerimi bodo določeni pogoji in način koriščenja proračunskih sredstev.

1. **DVIG RAZPISNE DOKUMENTACIJE**

Razpisna dokumentacija je od dneva te objave do izteka prijavnega roka dosegljiva na spletni strani Mestne občine Koper [**www.koper.si**](http://www.koper.si) ali pa jo v tem roku zainteresirani lahko dvignejo v času uradnih ur v sprejemni pisarni Mestne občine Koper, Verdijeva 10, Koper.

Informacije kot so npr. kraj oddaje prijave in podobno v zvezi z razpisom dobijo zainteresirani na Uradu za družbene dejavnosti in razvoj Mestne občine Koper, telefon 05/66-46-238 ali 05/66-46-239.

 Župan

 Aleš Bržan